PMIndiaData/PMIndiaSum huggingface dataset:
পি.এম.না শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওন থৌরমদা অখন্নবা নীংশিং শেনয়েক অমা ফোঙখ্রে

প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী থোংদা শ্রীল ভক্তিবেদান্ত স্বামি প্রভুপাতজীগী ১২৫শুবা মপোক কুমওনগী থৌরমদা অখন্নবা নীংশিং শেনয়েক অমা ফোঙখ্রে। কলচর, তুরিজম অমসুং অৱাং-নোংপোক থংবা লমদমগী চাউখৎ-থৌরাং (দোনর)গী কেন্দ্রগী মন্ত্রী শ্রী জি কিশন রেদ্দীনা অমসুং অতৈশিংনা থৌরম অদুদা শরুক য়াখি। মীতিন অদুদা ৱা ঙাংলদুনা প্রধান মন্ত্রীনা ঙরাং শ্রী কৃষ্ণ জনমাঅস্তমী তাখিবা অমসুং শ্রীল প্রভুপাতকী ১২৫শুবা মপোক কুমওন পুন্না পালন তৌবদা নুংঙাইবা ফোঙদোকখি। ‘মসি সাধনাগী নুংঙাইবা অমসুং অপেনবা অনিমক অমত্তা ওইনা পুনশিনবা ওইনা থোক্লি।’ মহাক্না থৌরম অসি আজাদী কা অমৃত মহোৎসব পাঙথোক্লিঙৈ চৈরক্তা পালন তৌরি হায়নসু ফোঙদোকখি। ‘মসিগী ৱাখল্লোন অসি ঙসি মালেম পুম্বদা লৈরিবা শ্রীল প্রভুপাত স্বামিবু তুং ইল্লিবা মীওই করোর কয়ানা অমসুং কৃষ্ণগী ভক্তা করোর কয়ানা ফাওরি’ হায়না প্রধান মন্ত্রীনা ফোঙদোকখি। মন্ত্রী প্রভুপাদ স্বামি অসি কৃষ্ণবু থোইদোক হেন্দোক্না নীংজবা ভক্তা অমা ওইবতা নত্তনা মহাক অসি ভারতকী অথোইবা ভক্তা অমসু ওইখি হায়না ফোঙদোকখি। মহাক্না লৈবাক অসিগী নীংতম ইহৌগীদমক লান্থেংনখি। মহাক্না নন-কোওপরেতিব মুফমেন্তবু শৌগৎপা ওইনা স্কোতিশ কোলেজতগী মহাক্কী দিপ্লোমা ফাওবা লৌ হায়বা য়াখিদে, হায়না প্রধান মন্ত্রীনা ফোঙদোকখি। প্রধান মন্ত্রীনা হায়খি মালেম পুম্বদা ঐখোয়গী য়োগগী লৌশিং, ভারতকী লৈরিবা তুংকোইনা চৎকদবা পুন্সি মহিং, আয়ুর্বেদকুম্বা বিজ্ঞান অসি শন্দোকখি। মসিগী কান্নবা মালেম পুম্বদা ফংহনবা হায়বা অসি ঐখোয়গী ৱারেপনি হায়না শ্রী মোদীনা ফোঙদোকখি। প্রধান মন্ত্রীনা হায়, ঐখোয়না অতোপ্পা লৈবাক অমা হেক্তদা চৎপা মতমদা অমসুং মফম অদুদা মীয়াম্না উনবদা ‘হরে কৃষ্ণ’ হায়না কৌনবা মতমদা ঐখোয়দা ঐখোয়গী মীনি হায়না খল্লি অমসুং চাউথোকচবা পোকই। অসিগুম্বা ঐখোয়গী ওইবা ৱাখল্লোন অসি ঐখোয়গী মেদ ইন ইন্দিয়া প্রদক্তশিংকীদমক লৈরবদি ঐখোয়দা চপ মান্নবা ৱাখল্লোন অসি ফাওগনি হায়না প্রধান মন্ত্রীনা ফোঙদোকখি। ঐখোয়না হীরম অসিদা ইস্কোনদগী তমজনীংঙাই কয়া লৈ। প্রধান মন্ত্রীনা হায় মীনাই নাইথাংগী মতমদা ভক্তিনা ভারতকী থৌনা অদুবু য়োখৎতুনা থমখি। মহাক্না হায় করিগুম্বা ভক্তিগী মতমগী সোসিএল রিভোলুসন লৈরমদ্রবদি ভারতকী স্তেতস অমসুং মওং মতৌ অসি তোঙানবা মওং অমদা লৈরমগনি হায়না স্কোলরশিংনা ফোঙদোক্লি। ভক্তিনা থাজবা মাংহনবা, সমাজগী খেন্নবা অমসুং খুদোংচশিংগী মরক্তা খেন্নবা লৈহন্দনা ঐখোইবু শেম্বীরিবা মপুগা ইশ্বরগা শম্নহল্লি। মদিগী লুরবা মতমশিং অদুদা ফাওবদা ঐখোয়গী খুন্নাইদা ভক্তিগী ৱাখল্লোন ফংওহনখিবা, চৈতন্য মহাপ্রভুনা ‘ইশানা ইশাদা থাজবা থম্বগী’ লাইৱা পীবীখি। প্রধান মন্ত্রীনা হায় মতম অমদা করিগুম্বা স্বামি বিকেকানন্দগুম্বা লাইপোক্না বেদ-বেদান্তনা নোংচুপতা য়ৌহনবা ঙম্লবদি, শ্রীল প্রভুপাত অমসুং ইস্কোন্না ভক্তি য়োগ অসি মালেমদা য়ৌহন্নবা হোৎনবা মতমদা অচৌবা থৌদাং অমা লৌখি। মহাক্না ভক্তি বেদান্তবু মালেমগী জ্ঞানগা শম্নহন্নবা থবক তৌখি হায়না প্রধান মন্ত্রীনা ফোঙদোকখি। প্রধান মন্ত্রীনা হায় ঙসিদি মালেমগী তোঙান-তোঙানবা লৈবাকদা ইস্কোন লাইশঙ চা কয়ামরুম লৈরে অদুগা গুরুকুল কয়ামরুম্না ভারতকী নাৎ অসি য়োকখৎতুনা থম্মি। ইস্কোন্না ভারতকী ওইনা থাজবা অসি থৌনা, ইনোৎ হাপ্পা অমসুং হরাও তয়াম্বা অমদি মীওইবা খুনাইদা থাজবা থম্বনি হায়না মালেমদা শন্দোক্লি। শ্রী মোদীনা কুচ্ছতা থোকখিবা জ্বার হাবা, উত্তরাখন্দগী অৱাবা, ওরিশা অমসুং বেঙ্গলদা থোকখিবা সাইক্লোনশিংদা ইস্কোন্না পাংখিবা তেংবাংগী মতাংদা পনখি। প্রধান মন্ত্রীনা লাইচৎ অসিগী ইস্কোন্না লৌখিবা থৌদাংবুসু থাগৎপা ফোঙদোকখি।
লুপা লিশিং ২০০০দগী হন্থবা ভেলুগী দেবিত কার্দ/ভিম য়ুপিআই/এইপিএস ত্রাঞ্জেক্সনশিংদা এমদিআর চার্জশিং সবসিদাইজ তৌবা মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইং ২০১৮গী জনুৱারি ১দগী হৌরগা লুপা লিশিং ২০০০ ফাওবা অমসুং মনুং চনবা ভেলুগী দেবিত কার্দ/ভিম য়ুপিআই/ আধার ইনেবল পেমেন্ত সিস্তেম (এইপিএস) পুম্নমক্কী ত্রাঞ্জেক্সনশিংদা এপ্লিকেবল ওইবা মর্চেন্ত দিস্কাউন্ত রেত (এমদিআর) অদু চহি অনিগী ওইনা কেন্দ্র সরকারনা পুথোক্তুনা মান্নবা শেনফম অদু বেঙ্কশিংদা হঞ্জিনবদা অয়াবা পিখ্রে । ফাইনান্স সর্বিসেস দিপার্তমেন্তকী সেক্রেতরি, ইলেক্ত্রোনিক্স অমসুং আই.তি মন্ত্রালয়গী সেক্রেতরি অমসুং নেস্নেল পেমেন্ত কোওপরেসন ওফ ইন্দিয়া (এনপিসিআই) গী সিইও য়াওবা কম্মিতী অমনা অসিগুম্বা ত্রাঞ্জেক্সনশিংগী ইন্দস্ত্রী কোস্ত স্ত্রকচর অদুদা মীৎয়েং থমগনি মদুনা রিইম্বর্সমেন্তকী লেভেলশিং অদু চপচানা লেপথোক্তুনা লানখৎকনি । এপ্রুবেল অসিগী মহৈ ওইনা, ভেলুদা লুপা লিশিং ২০০০দগী তাথবা ত্রাঞ্জেক্সন পুম্নমক্তা, কঞ্জুমর অমসুং ললোন ইতিক তৌরিবা অদুনা এমদিআরগী মওংদা মখল অমত্তগী অহেনবা পোৎলুম পুররোই মদুনা অসিগুম্বা মখলগী ত্রাঞ্জেক্সনশিংগীদমক দিজিতেল পেমেন্ত মোদশিং হেন্না তৌহল্লগনি । ত্রাঞ্জেক্সন ভোল্যুমগী সিজ্যেবল পর্সেনতেজকীদমক অসিগুম্বা ত্রাঞ্জেক্সনশিংগী একাউন্ত অদুদগী হৌরগা মসিনা লেস কেশ ইকোনোমী অমগী মায়কৈদা পুবদা মতেং ওইরগনি । ভেলুদা লুপা লিশিং ২০০০দগী তাথবা ত্রাঞ্জেক্সনশিংগা মরি লৈননা বেঙ্কশিংদা রিইম্বর্স তৌগদৌরিবা এমদিআর অসি শেনবা চহি ২০১৮-১৯দা লুপা কোতি ১,০৫০ অমসুং শেনবা চহি ২০১৯-২০দা লুপা কোতি ১,৪৬২ ওইগনি হায়না পারি । করিগুম্বা পেমেন্ত অসি মর্চেন্ত পোইন্ত ওফ সেলদা তৌরগদি, এমদিআর অসি মর্চেন্ত অদুনা বেঙ্ক অদুদা পিগনি । মসিগী খুদম ওইনা, মীওই কয়া অমনা দেবিত কার্দ লৈরবশু কেশ পেমেন্তশিং পাংথোক্লি । মদুগা মান্ননা, ভিম য়ুপিআই প্লেতফোর্ম অমসুং এইপিএসকী খুথাংদা ললোনবশিংদা পেমেন্ত তৌবদা এমদিআর চার্জ তৌরিবনি ।
প্রধান মন্ত্রী অমসুং আয়রলেন্দগী প্রধান মন্ত্রীগী মরক্তা তেলিফোন্দা ৱারী শানখ্রে

আয়রলেন্দগী প্রধান মন্ত্রী হিজ এক্সিলেন্সী দা. লিও বরদকরগা লোয়ননা ঙসি তেলিফোন্দা ৱারী শানখিবা মনুংদা প্রধান মন্ত্রীনা কোবিদ-১৯ লাইচৎকী ফিভম অমসুং নাকল অনিমক্না মসিগী হকশেল অমসুং শেনমিৎলোনগী ইম্পেক্ত কন্ত্রোল তৌনবা লৌখৎলিবা খোঙথাংশিংগী মতাংদা খন্ন-নৈনখি। প্রধান মন্ত্রী বরদকরনা আয়রলেন্দদা ইনফেক্সন থেংনবদা ভারত্তগী হৌখিবা দোক্তরশিং অমসুং নর্শিংনা লৌরিবা থৌদাং অদুবু থাগৎপা ফোংদোকখি। প্রধান মন্ত্রীনা আয়রলেন্দদা লৈরিবা ভারতকী নাগরিকশিংবু ঙাক-শেনবীরিবা অমদি তেঙবাং পীবীরিবা অদুগীদমক প্রধান মন্ত্রী বরদকরবু থাগৎপা ফোংদোকখি অমদি ভারত্তা লৈরিবা আয়রলেন্দগী নাগরিকশিংদা চপ মান্ননা ফংহনগনি হায়না ৱাশকখি। লাইচৎ অসিগী মায়োক্তা মালেমনা লান্থেংনরিবা অসিদা থৌদাং য়ানবা ভারত অমসুং আয়রলেন্দনা ফার্মাতিকেল অমসুং মেদিকেলগী লমদা মখোয়গী থৌনা হেঙ্গৎহনবা য়াই হায়না লুচিংবা অনিনা য়ানবা পুরকখি। মখোয়না কোবিদকী মতুং আয়রলেন্দগা লোয়ননা অমদি য়ুরোপিয়ন য়ুনিয়নগা লোয়ননা ভারতকী কোওপরেসন হেন্না চেৎশিলহন্নবগীদমক্তসু খন্ন-নৈনখি। লুচিংবশিংনা ক্রাইসিসকী ওইরক্লিবা ফিভমদা পাউ ফাওনবা অমদি অমগ-অমগা তাথোক-তাশিন তৌবদসু য়ানখি।
প্রধান মন্ত্রীনা প্রধান মন্ত্রী ওফিসকী ওফিসরশিং অমসুং স্তাফশিংগা উনখ্রে

প্রধান মন্ত্রীনা শ্রী নরেন্দ্র মোদীনা ঙসি প্রধান মন্ত্রী ওফিসকী সাউথ ব্লোক্তা ওফিসর অমসুং স্তাফশিং উনখি অমসু নুংঙাইবা ফোংদোকখি। হন্দক্তা পাংথোকখিবা মীখলদা চাওনা মায় পাক্লকপদা প্রধান মন্ত্রীগী প্রিন্সিপাল সেক্রেতরী শ্রী ন্রিপেন্দ্রা মিশ্রা, নেস্নেল সেক্যুরিতী এদবাইজর শ্রী অজিৎ দোবাল, এদিস্নেল প্রিন্সিপাল সেক্রেতরী শ্রী বি.কে. মিশ্রা অমদি সেক্রেতরী শ্রী ভাস্কর খুলবে য়াওনা প্রধান মন্ত্রী ওফিসকী মকোকথোংবা ওফিসরশিংনা প্রধান মন্ত্রীগী মফমদা নুংঙাইবা ফোংদোকখি। হৌখিবা চহী মঙাদা প্রধান মন্ত্রী ওফিস অপুনবনা হোৎনখিবশিং অমসুং কত্থোকখিবশিং অদু প্রধান মন্ত্রীনা থাগৎপা ফোংদোকখি অমদি ভারতকী মীয়ামগী আশাশিং অমসুং এস্পিরেসনশিং অদু মপুং ফাহন্নবা মরুওইবা থৌদাং অমা লৌনবা হেন্না কনবা মওংদা থবক তৌননবা মখোয় মশাবু অমুক হন্না কত্থোক্নবা পুম্নমক্কী মফমদা অকনবা ৱাফম থমখি। মহাক্না হায়খি মদুদি মীয়াম্না সরকার অসিদগী চাউনা আশা তৌরি, অমদি অসিগুম্লবা আশাশিং অসি প্রধান মন্ত্রী ওফিসকী তীম্না খমথেংনা থবক তৌবগী ইনর্জীগা লোয়ননা পীরি। মহাক্কী তীমগী মেম্বর খুদিংমক্কী থৌদাংশিং অদু য়ারদুনা প্রধান মন্ত্রীনা হায়খি মদুদি হৌখিবা চহী মঙা অসি খঙননবা তম্বা অমা ওইখি, মহাক মশামক্কী ওইনসু। মহাক্না প্রধান মন্ত্রী ওফিসকী ওফিসিয়েলশিংগী ইমুং-মনুংগী মীওইশিংদসু নুংঙাইবা ফোংদোকখি অমদি য়াইফ-পাওজেল পীখি।
ৱার্ল্দ য়ু ২০ চেম্পিয়নশিপকী মিতর ৪০০দা সনাগী তকমান লৌরকপদা প্রধান মন্ত্রীনা হীমা দাসকী মফমদা নুংঙাইবা ফোংদোকখ্রে

ৱার্ল্দ য়ু ২০ চেম্পিয়নশিপকী মিতর ৪০০দা সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা এথেলেৎ হীমা দাসকী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “ৱার্ল্দ য়ু ২০ চেম্পিয়নশিপকী মিতর ৪০০দা পুপুৱারী ওইরবা সনাগী তকমান লৌরকখিবী এথেলেৎ হীমা দাসকী মফমদা ভারতনা নুংঙাইবা অমসুং চাউথোকচবা ফাওরি। মফমদা নুংঙাইবা ফোংদোকচরি! মায় পাক্লকপা অসিনা লাক্কদৌরিবা চহিশিংদা নহা ওইরিবা এথেলেৎশিংবু পুক্নীং থৌগৎলগনি।”
প্রধান মন্ত্রীনা জাপানগী হান্নগী প্রধান মন্ত্রী, অবে শিঞ্জোনা লাইবক থীবা থৌদোক অমদা লৈখিদবদা থম্মোই শোক্না নুংঙাইতবা ফোংদোকখ্রে

প্রধান মন্ত্রীনা জাপানগী হান্নগী প্রধান মন্ত্রী, অবে শিঞ্জোনা লাইবক থীবা থৌদোক অমদা লৈখিদবআ থম্মোই শোক্না নুংঙাইতবা ফোংদোকখ্রে। শ্রী মোদীনা শ্রী অবে অমসুং মহাক্কী মরক্তা মতম শাংবদগী লৈরকপা মরুপ ওইবগী মরীদা মিৎয়েং চঙলদুনা মহাক্না ভারত-জাপানগী মরীবু স্পিসিএল স্ত্রেতজিক অমসুং গ্লোবেল পার্ত্নরশিপকী থাক্তা পুখৎলকপদা মশক থোকপা থৌদাং লৌরম্ববু নীংশিংখি। শ্রী মোদীনা জুলাই ৯, ২০২২বু অবে শিঞ্জোগী মফমদা ইকায় খুম্নবা উৎপা ওইনা লৈবাক পুম্বদা নোংমা চুপ্না অৱাবা ফোংদোক্কনি লাউথোকখ্রে। প্রধান মন্ত্রীনা মখোয়না তোকিয়োদা খ্বাইদগী অরোইবা ওইনা উন্নখিবগী ফোতো শ্যার তৌখি। প্রধান মন্ত্রীনা ত্বীত পরিং অমদা অসুম্না ফোংদোকখিঃ “ঐহাক্কী খ্বাইদগী নক্নবা মরুপ, শিঞ্জো অবেনা লাইবক থীবা থৌদোক অমদা লৈখিদবদা নুংঙাইতববু ৱাহৈনা ফোংদোকপা ঙম্বগী ৱাংমা লানখ্রে। মহাক অসি মালেমগী মগুন লৈবা ৱাঙাংলোই, মশক থোকপা লুচিংবা অমসুং শীংথানীংঙাই ওইবা লৈঙাক্লোই অমা ওইরম্মি। মহাক্না জাপান অমসুং মালেম্বু হেন্না ফবা মফম অমা ওইহন্নবা মশাগী পুন্সিবু কত্থোকখিবনি”। “ঐহাক্কা শ্রী অবেগা লোয়নরকখিবসি চহি কয়াগী মমাংদগীনি। ঐহাক্না গুজরাতকী মুখ্য মন্ত্রী ওইরিঙৈদা মহাক্কা খঙনবা ফংখিবনি অমসুং ঐহাক্না প্রধান মন্ত্রী ওইরবা মতুংদা ফাওবা ঐখোয়না মরুপ ওইখি। শেন্মিৎলোন অমসুং মালেমগী থৌদোক কয়াগী মতাংদা লৈবা মহাক্কী অকুপ্পা ৱাখল্লোন্না ঐহাকপু শুমহৎপনি”। “ঐহাক্কী খ্বাইদগী নৌবা জাপান খোঙচত্তা, ঐহাক্না শ্রী অবে শিঞ্জোগা উন্নবা ফংখি অমসুং হীরম কয়াগী মতাংদা ৱারী শাখি। মতম পুম্বদা ওইবগুম্না, মহাক্না লৌশিং লৈবা অমসুং হীরম কয়া মনুং হুৎনা খঙবগী মতৌ উৎখি। মদুনা ঐখোয়গী অরোইবা উন্নবা ওইগনি হায়বা ঐহাক্না খল্লুদে। মহাক্কী ইমুং অমসুং জাপানগী মীয়ামগী অৱাবদা ঐহাক্না শরুক য়ারি”। “শ্রী অবেনা ভারত-জাপান মরীবু স্পিসিএল স্ত্রেতজিক অমসুং গ্লোবেল পার্ত্নরশিপকী থাক্তা য়ৌহনবদা মশক থোকপা থৌদাং য়াখি। ঙসিদি, ভারত পুম্বনা জাপানগা লোয়ননা অৱাবা ফোংদোক্লি অমসুং অসিগুম্বা অৱাবা মতমসিদা ঐখোয়না জাপানগী ইচিল ইনাওশিংগা লোয়ননা লেপমিন্নরি”। “হান্নগী প্রধান মন্ত্রীম শ্রী অবে শিঞ্জোগী মফমদা থম্মোই শেংনা ইকায় খুম্নবা ওইনা, জুলাই ৯, ২০২২গী নুমিৎ চুপ্পা অমা ঐখোয়না লৈবাক শিনবা থুংনা অৱাবা ফোংদোক্কনি”। “ঐহাক্না ঐহাক্কী চানরবা মরুপ, শিঞ্জো অবেগা তোকিয়োদা অকোনবা ওইনা নম্মিন্নখিবা ফোতো শ্যার তৌজরি। ভারত-জাপান মরীবু হেন্না চেৎশিলহনবগী মতাংদা মতম পুম্বদা থৱাই য়াওরম্বা মহাক্না জাপান-ভারত এসোসিএসনগী চেয়রমেন ওইনা হন্দক্তা থৌ পুখিবনি”।
মন্ত্রীমন্দলনা নেস্নেল মেদিকেল কমিসন বিল, ২০১৯দা শেমদোক শাদোকপা/অহোংবা পুরকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল মেদিকেল কমিসন বিল, ২০১৯দা শেমদোক শাদোকপা/অহোংবা পুরকপদা অয়াবা পীখ্রে। বিল অসি মন্ত্রীমন্দলনা ২০১৯গী জুলাই ১৭তা অয়াবা পীখি অমদি হাউস অনিমক্না মথংশিৎনা ২০১৯গী জুলাই ২৯ অমসুং ২০১৯গী ওগস্ত ১দা ওফিসিয়েল এমেন্দমেন্তশিংগা লোয়ননা পর্লিয়ামেন্তা পাস তৌখি। মন্ত্রীমন্দলনা ২০১৯গী জুলাই ১৭তা অয়াবা পীখ্রবা ভর্জন অদুদগী পর্লিয়ামেন্তনা পাস তৌখিবা নেস্নেল মেদিকেল কমিসন বিল, ২০১৯দা মখাগী অহোংবশিং অসি লৈরে অমদি মন্ত্রীমন্দলনা অহোংবশিং অসি অয়াবা পী্রে: ক্লোজ ৪(১)(সি) –মেম্বর তরামরিগী মহুৎ পার্ত–তাইম মেম্বর কুন্নিথোই; ক্লোজ ৪(৪)(বি) – মেম্বর তরুক্কী মহুৎ মেম্বর তরা ক্লোজ ৪(৪)(সি) – মেম্বর মঙাগী মহুৎ মেম্বর মাপল ক্লোজ ৩৭(২) – লোইশিল্লকপদা “তাকপী তম্বীবগী থৌরমশিংগীসু” হাপচিল্লে।
পি.এম.না জুন ২৬, ২০২২দা পাঙথোক্কদবা থা অসিগী মন কী বাতকীদমক ইনপুৎশিং লাকপদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা জুন ২৬, ২০২২দা পাঙথোক্কদবা থা অসিগী মন কী বাতকীদমক ইনপুৎশিং লাকপদা নুংঙাইবা ফোঙদোকখ্রে। শ্রী মোদীনা মাইগোব নত্ত্রগা নমো এপতা মীয়ামদা মন কী বাত্তা আইদিয়াশিং লেপ্পা লৈতনা শিয়র তৌরক্নবসু হায়খ্রে। ত্বিত অমদা প্রধান মন্ত্রীনা হায়খি; "তাং ২৬তা পাঙথোক্কদবা থা অসিগী #MannKiBaatকীদমক ইনপুৎ কয়ামরুম লাকপদা নুংঙাইবা পোকই। মাইগোব নত্ত্রগা নমো এপতা লেপ্পা লৈতনা আইদিয়া থাবীরকউ।"
হকচাংদা কান্নবা পীবা নিংশা হোনবগী শাজেল কয়া অমা য়োগদা য়াওরিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা য়োগগী কাঙলোন্দা আসন খক্তা নত্তনা হকচাংদা কান্নবা পীবা নিংশা হোনবগী শাজেল কয়া অমসু য়াওই হায়না ফোংদোকখি। শ্রী মোদীনা য়োগগী শাজেলগী অকুপ্পা মরোল কয়া য়াওবা ভিদিও অমসু শেয়র তৌখি। প্রধান মন্ত্রীনা অসুম্না ত্বীত তৌখিঃ “য়োগগী কাঙলোন্দা আসন খক্তা নত্তনা হকচাংদা কান্নবা পীবা নিংশা হোনবগী শাজেল কয়া অমসু য়াওই। ভিদিও অসিদা শাজেলশিং অসি অকুপ্পা ৱারোলশিং য়াওরি”। “આસન સિવાય યોગમાં કેટલીક શ્વસન કસરતોનો સમાવેશ થાય છે, જેના ઘણાં સ્વાસ્થ્ય લાભો છે. આ વીડિયોમાં આ કસરતો અંગેની વિગતો સામેલ છે.” “आसनांव्यतिरिक्त, योगामध्ये आरोग्यासाठी लाभकारक अशा श्वसनविषयक व्यायामांचा समावेश आहे. या व्हिडीओमध्ये त्या व्यायामांविषयी सविस्तर माहिती दिली आहे.” “ਆਸਣਾਂ ਤੋਂ ਇਲਾਵਾ, ਯੋਗ ਵਿੱਚ ਸਾਹ ਲੈਣ ਦੀਆਂ ਕਈ ਕਸਰਤਾਂ ਵੀ ਸ਼ਾਮਲ ਹੁੰਦੀਆਂ ਹਨ ਜਿਨ੍ਹਾਂ ਦੇ ਬਹੁਤ ਸਾਰੇ ਸਿਹਤ ਲਾਭ ਹੁੰਦੇ ਹਨ। ਇਸ ਵੀਡੀਓ ਵਿੱਚ ਇਨ੍ਹਾਂ ਅਭਿਆਸਾਂ ਬਾਰੇ ਵੇਰਵੇ ਸ਼ਾਮਲ ਹਨ।” “ആസനങ്ങൾക്ക് പുറമെ, ആരോഗ്യത്തിന് ഗുണകരമായ നിരവധി ശ്വസന വ്യായാമങ്ങളും യോഗയിലുണ്ട്. ഈ വ്യായാമങ്ങളുടെ വിശദാംശങ്ങൾ ഈ വീഡിയോയിലുണ്ട്.” “ಆಸನಗಳಷ್ಟೇ ಅಲ್ಲದೆ ಯೋಗವು ಆರೋಗ್ಯಕ್ಕೆ ಉಪಯುಕ್ತವಾದಂತಹ ಹಲವು ಉಸಿರಾಟದ ವ್ಯಾಯಾಮಗಳನ್ನೂ ಒಳಗೊಂಡಿದೆ. ಈ ವಿಡಿಯೊ ಅಂತಹ ವ್ಯಾಯಾಮಗಳ ವಿವರಗಳನ್ನು ಒಳಗೊಂಡಿದೆ.” “ఆసనాలతో పాటు ఎన్నో ఆరోగ్య ప్రయోజనాలు వున్న అనేక శ్వాస సంబంధ వ్యాయామాలు కూడా యోగ లో భాగం. ఈ వీడియో ఆ వ్యాయామాల ద్వారా కలిగే ప్రయోజనాలు వివరిస్తుంది.” “আসনৰ উপৰিও যোগত কেইবাটাও শ্বাস-প্ৰশ্বাসৰ ব্যায়াম থাকে, যিসমূহৰ বহুতো স্বাস্থ্য উপকাৰীতা আছে। এই ব্যায়ামসমূহৰ বিষয়ে সবিশেষ এই ভিডিঅ'টোত সন্নিবিষ্ট কৰা হৈছে।” “আসন ছাড়াও যোগায় রয়েছে বিভিন্ন ধরনের প্রাণায়াম যেগুলোর বহুধরনের স্বাস্থ্যগত সুফল আছে। এই ভিডিও তে আছে ঐসব প্রাণায়াম সম্পর্কে বিশদ বিবরণ ।” “ଆସନ ବ୍ୟତୀତ, ଶ୍ଵାସକ୍ରିୟାଜନିତ ବ୍ୟାୟାମ ମଧ୍ୟ ଯୋଗର ଅଂଶ । ଏହା ସ୍ୱାସ୍ଥ୍ୟ ପାଇଁ ଅତ୍ୟନ୍ତ ଉପକାରୀ । ଏହି ଭିଡ଼ିଓରେ ଏ ସମ୍ପର୍କିତ ବିସ୍ତୃତ ବିବରଣୀ ରହିଛି ।” “ஆசனங்கள் மட்டுமன்றி, யோகா பல்வேறு ஆரோக்கிய நலன்களை அளிக்கக் கூடிய பல மூச்சு பயிற்சிகளையும் உள்ளடக்கியது. இந்த காணொலி இப்பயிற்சிகள் தொடர்பான விளக்கங்களைக் கொண்டுள்ளது.” “आसन के अलावा योग में कई तरह की Breathing Exercises भी शामिल होती हैं। ये सेहत के लिए कितनी लाभकारी हैं, जानिए इस वीडियो में…”
প্রধান মন্ত্রীদা সিওল পিস প্রাইজ ২০১৮ পীখ্রে

মালেমদা মতেং পাংনবা হেনগৎহনবা, মালেমগী শেন-থুম চাউখৎহনবা, মালেমদা খ্বাইদগী য়াংনা চাউখৎপা অচৌবা ইকনোমী ওইহনদুনা ভারতকী মীয়ামগী চাউখৎপা খোঙজেল য়াংহনবা অমসুং শেঞ্জা-থুমজাগী মায়োক্তা থবক লৌখৎপা অমসুং খুন্নাইগী অপুনবা পুরক্নবা থবক কয়া পায়খৎপদগী শক খঙবা ওইনা প্রধান মন্ত্রী নরেন্দ্র মোদীদা সিওল পিস প্রাইজ ২০১৮ পীনবা সিওল পিস প্রাইজ কমিতীনা ৱারেপ লৌখ্রে । সিওল পিস প্রাইজ ২০১৮ পীবা মতমদা , এৱার্দ কমিতীনা প্রধান মন্ত্রী মোদীনা ভারত অমসুং মালেমগী ইকনোমীশিং চাউখৎনবা তৌরিবা থবকশিং অমসুং ইনাকখুনবা অমসুং লায়রবগী মরক্তা খুন্নাইগী অমসুং শেন–থুমগী খেন্নবা লৈরিবশিং হন্থনবা মোদীনোমিক্স পায়খৎপা অসি মশক খঙলি । শেঞ্জা-থুমজাগী মায়োক্তা থবক লৌখৎপা অমসুং দিমনিতাইজেসন তৌদুনা অচুম্বা সরকার অমা ওইনবা প্রধান মন্ত্রীনা পায়খৎলিবা থবকশিং কমিতীনা থাগৎখি । ‘মোদী দোক্ত্রিন’ অমসুং ‘এক্ত ইস্ত পোলিসী’গী মখাদা মালেমগী লৈবাকশিংগা অফবা মপান লৈবাক্কী থৌশিলশিংগী মখাদা মালেমগী শান্তি পুরক্নবা মহাক্না হোৎনরিবশিংগী মানা কমিতীনা প্রধান মন্ত্রীদা পীখি । লেমজনীংঙাই ওইরবা মানা অদুগীদমক মহাক্কী থাগৎপা ফোঙদোক্লদুনা অমসুং কোরিয়াগা ভারতকা লৈনরিবা মরি অদু য়েংলগা প্রধান মন্ত্রী মোদীনা মানা অদু লৌবা য়াখি । মানা অদু লৈবাক অনিগী খুদোংচাবা মতম অমা য়েংলগা সিওল পিস প্রাইজ ফাউন্দেসন্না য়েন্থোক্কনি । নুংগী ৱারোল : মালেমগী লৈবাক ১৬০না শরুক য়াদুনা কোরিয়াদা ২৪শুবা ওলেম্পিক গেমস মাইপাক্না পাংথোকখিবা অদু নীংশিংবা ওইনা ১৯৯০দা সিওল পিস প্রাইজ লিংখৎখিবনি । কোরিয়া পেনিন্সুলাদা অমসুং মালেমগী মফমশিংদা শান্তি লৈহন্নীংবগী কোরিয়াগী মীয়ামগী অপাম্বা অদু থবক্তা ওন্থোক্নবা সিওল পিস প্রাইজ লিংখৎখিবনি । সিওল পিস প্রাইজ অসি চহি অনি খুদিংগী ওইনা মীওইবা খুন্নাইগী য়াইফনবা, লৈবাকশিংগী মরক্তা নুংশিনবা পুরক্নবা অমসুং মালেমগী শান্তি পুরক্নবা কৎথোকপগা লোয়ননা থবক তৌবা লনাই মীওইশিংদা পীবনি । মনা ফংখ্রবা মালেমগী শক্নাইরবশিংগী মরক্তা য়ু এনগী সেক্রেতরী জেনরেল কোফী অনন, জরমনগী চান্সেল্লর এঞ্জেলা মেরকেল অমসুং মালেমগী মমিং লৈরবা লুপশিং হায়বদি দোক্তর্স ৱিদাওদ বোর্দরস অমসুং ওক্সফার্ম য়াওরি। মালেম শীনবা থুংনা নোমিনেতর ১৩০০ হেনবনা মীওই ১০০ হেন্না খল্লকপা অদু থিজিল্লবা মতুংদা এৱার্দ কমিতীনা মনা অসি প্রধান মন্ত্রী মোদীদা পীখিবনি অমসুং মহাক অসি সিওল পিস প্রাইজ ২০১৮ পীবদা খ্বাইদগী মতিক চারবা অমনি হায়রি ।
মন্ত্রীমন্দলনা শেনবা চহী ২০১৮-১৯গীদমক রেলৱে এমপ্লোইশিংদা পি.এল.বি. পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেলৱেমেনগী ইন্দস্ত্রীয়েল পিছ অমসুং মোতিভেসন ঙাক্তুনা থম্নবা শেনবা চহী ২০১৮-১৯গীদমক মতিক চারবা নন-গেজেতেদ রেলৱে এমপ্লোই লাখ ১১.৫২ হেনবদা (আর.পি.এফ./আর.পি.এস.এফ. পর্সোনেল য়াওদনা) নুমীৎ ৭৮গী খুৎশুমলগা মান্নবা প্রদক্তিবিতী লিঙ্ক বোনস (পি.এল.বি.) পীবদা অয়াবা পীখ্রে। মসিনা এক্সচেকরদা লুপা কোতি ২০২৪.৪০গী শেনফম অমা চাদিং তৌরগনি। কান্নবশিং: মতিক চারবা রেলৱে এমপ্লোইশিংদা (আর.পি.এফ./আর.পি.এস.এফ. পর্সোনেল য়াওদনা) শেনবা চহী ২০১৮-১৯গীদমক নুমীৎ ৭৮গী খুৎশুমলগা মান্নবা প্রদক্তিবিতী লিঙ্ক বোনস (পি.এল.বি.) পীবনা রেলৱেগী পর্ফোমেন্স ফগৎহন্নবা রেলৱে এমপ্লোই কয়া অমা মোতিভেৎ তৌবা ঙমহন্দুনা প্রদক্তিবিতীগী থাক মখা তানা হেঙ্গৎহনবগা লোয়ননা ইন্দস্ত্রীয়েল পিছ ঙাক্তুনা থম্লগনি। নন-গেজেতেদ রেলৱে এমপ্লোই পুম্নমক্তা পি.এল.বি. পীরিবা অসি রেলৱেগী থবক থৌরম পাংথোকপদা মখোয়গী থৌদাং অদু শকখংবনি। মসিনা মশিং য়াম্লবা রেলৱেমেন অমসুং মখোয়গী ইমুং মনুংশিংদা অমত্তা ওইবগী ৱাখলোন হেঙ্গৎহল্লগনি।
করনাতক্কী রাজ্যোৎসব নুমিৎতা প্রধান মন্ত্রীনা নুংঙাইবা ফোংদোকখ্রে

রাজ্য অসিগী রাজ্যোৎসব নুমিৎতা প্রধান মন্ত্রী শ্রী নরেন্দ্র মোদীনা করনাতক্কী মীয়ামদা নুংঙাইবা ফোংদোকখ্রে। স্তেত রিওর্গনাইজেসন এক্তকী মখাদা ১৯৫৬কী নবেম্বর ১দা রাজ্য অসি শেমখি। লৈবাক অসি চাউখৎহনবদা রাজ্য অসিনা শিংথাবা য়ানা মতেং পাংবগীদমক প্রধান মন্ত্রীনা রাজ্য অসিদা য়াইফ-পাউজেল পীখি। প্রধান মন্ত্রীনা হায়খি “করনাতক্কী রাজ্যোৎসব অসি ভারতকী চাউখৎপদা করনাতক্না মতেং পাংবগী হরাওবা ফোংদোকপা নুমিৎ অমনি। রাজ্য অসিগী মহৌশাগী ফজবা অমসুং মীয়ামগী মীনুংশি অসি মহৌশানা মমিং চৎলি। তুংদা করনাতক্কী চাউখৎ-থৌরাংগীদমক থৌনীজরি”।
জিওলোজীগী লমদা তেংবাং পীননবা ভারত অমসুং য়ুনাইতেদ স্তেতস ওফ অমেরিকাগী মরক্তা য়ানা-ৱারোল মন্ত্রী মন্দলনা অয়াবা পীখ্রে

জিওলোজীগী লমদা তেংবাং পীননবা য়ুনাইতেদ স্তেতস ওফ অমেরিকাগী আর্তস, সাইন্সেস অমসুং এজুকেসন কোলেজকী, আর্ত অমসুং এনবাইরোনমেন্ত দিপার্তমেন্তকী মহুৎ শিন্দুনা শরুক য়ারিবা ফ্লোরিদা ইন্তরনেস্নেল য়ুনিভর্সিতী (এফ.আই.য়ু.) বোর্দ ওফ ত্রস্তীস অমসুং ভারত সরকারগী মাইন্স মন্ত্রালয়গী জিওলোজিকেল সর্ভে ওফ ইন্দিয়াগী মরক্তা শহি পীননবগী এপ্রুবেল প্রধান মন্ত্রী শ্রী নরেন্দ্র মোদীনা থৌবুরেল ওইদুনা ফমখিবা কেন্দ্রগী কেবিনেতনা পীখ্রে৷ পার্তীসিপেন্ত অনি অসিনা কোওপরেসন পীননবগী এরিয়াশিং অদু মখাদা লৈরে: a. ইন্দিয়া-এসিয়া কোলিজনেল মার্জিন, জিওলোজিক হিস্ত্রী অমসুং ইস্তর্ন হিমালয় সিন্তেক্সিসকী তেক্তোনিকশিংদা থোক্লিবা পোস্ত কোলিজন মগমাতিজমগী তেক্তোনিক এনবাইরোনমেন্ত অমসুং জিওলোজিক্কী মতাংদা লৈরিবা জিওলোজিকেল নোলেজ অমসুং রিসর্স দিবেলপ তৌনবা হোৎনবা৷ b. রিজনেল জিওলোজিকেল, জিওকেমিকেল, পেত্রোকেমিকেল অমসুং পোস্ত-কোলিজনেল মগমাতিক বেল্তশিংগী ইবোলুসনগা (লদাখ প্লুতোনশিং) মরী লৈনবা মল্তি-আইসোতোপিক স্তদীগী ফিল্দশিংদা কোওপরেতিব প্রোজেক্তশিং দিভেলপ তৌনবা হোৎনবা৷ c. তেক্নোলেজী অমসুং জিওসাইন্তিফিক দাতাদা ইনফোর্মেসন এক্সচেঞ্জ তৌবা৷ d. পার্তী অনিমক্না পাম্লিবা অতোপ্পা এরিয়াশিং পার্তীশিং অসিনা লেপ্লগনি৷ কান্নবশিং জিওলোজীগী ফিল্দদা কোওপরেসন পীনগদৌরিবা অসিদা জিওলোজিকেল সর্ভে ওফ ইন্দিয়া(জি.এস.আই.) অমসুং ফ্লোরিদা ইন্তরনেস্নেল য়ুনিভর্সিতী(এফ.আই.য়ু.)গী মরক্তা ইন্সতিত্যুস্নেল মেকানিজম অমা য়ানা-ৱারোল অসিনা ফংহল্লগনি৷ ওবজেক্তিবশিং: ইন্দিয়া-এসিয়া কোলিজন মার্জিনদা অখন্ননা থোক্লিবা পোস্ত-কোলিজনেল মগমাতিজমগী এমপ্লেসমেন্ত অমসুং জেনেরেসনগী জিওলোজিক অমসুং তেক্তোনিক এনবাইরোনমেন্ত অদু খঙদোক্নবা হোৎনবা অমসুং কন্তিনেন্তেল কোলিজন জোনশিংদা থোক্লিবা পোস্ত-কোলিজনেল মগমা জেনেসিসকী মোদেল অমা শেমগৎনবা হোৎনবা অমসুং ইস্তর্ন হিমালয়ন সিন্তেক্সিসকী তেক্তোনিকশিং অমসুং জিওলোজিক হিস্ত্রী শেমগৎনবা হোৎনবা অসিনা য়ানা-ৱারোল অসিগী ওবজেক্তিবশিংনি৷ পাংথোক্নবগী মনুং চল্লিবা এক্তিবিতীশিং অদুদি তেক্নোলোজী অমসুং জিওসাইন্তিফিক দিতাগী মতাংদা ইনফোর্মেসন একচেঞ্জ তৌবা; ইন্দিয়া-এসিয়া কোলিজনেল মার্জিন, জিওলোজিক হিস্ত্রী অমসুং ইস্তর্ন হিমালয় সিন্তেক্সিসকী তেক্তোনিকশিংদা থোক্লিবা পোস্ত কোলিজন মগমাতিজমগী তেক্তোনিক এনবাইরোনমেন্ত অমসুং জিওলোজিক্কী মতাংদা জিওলোজিকেল নোলেজ অমসুং রিসর্স দিবেলপ তৌবা; অমসুং রিজনেল জিওলোজিকেল, জিওকেমিকেল, পেত্রোকেমিকেল অমসুং পোস্ত কোলিজনেল মগমাতিক বেল্তশিংগী ইবোলুসনগা (লদাখ প্লুতোনশিং) মরী লৈনবা মল্তি-আইসোতোপিক স্তদীগী ফিল্দশিংদা কোওপরেতিক প্রোজেক্তশিং দিভেলপ তৌবা অসিনি৷
অশুরা নুমিৎনা লাকপদা প্রধান মন্ত্রীনা হজরত ইমাম হুসৈন (এ.এস.)গী কত্থোকপবু নীংশিংখ্রে

প্রধান মন্ত্রী শ্রী নরেন্দ্র মোদীনা অশুরা নুমিৎনা লাকপদা হজরত ইমাম হুসৈন (এ.এস.)গী কত্থোকপবু নীংশিংলদুনা হায়খি মদুদি মহাকপু নীংশিংনহৌরিবসি মহাক্না অচুম্বগীদমক লেপ্পা অমসুং অরানবগী মাইয়োক্তা লান্থেংনখিবা কয়াদুগীদমক্তনি। ত্বীৎ অমদা প্রধান মন্ত্রীনা হায়খি; "ঙসি অসি হজরত ইমাম হুসৈনবু (এ.এস.) নীংশিংবা নুমিৎনি। মহাকপু নীংশিংনহৌরিবসি মহাক্না অচুম্বগীদমক লেপ্পা অমসুং অরানবগী মাইয়োক্তা লান্থেংনখিবা কয়াদুগীদমক্তনি। মহাক্না মান্নবা খুন্নাই অমসুং অমত্তা ওইবগী ৱাখল্লোন্দা মরুওইবা পীরম্মি।"
প্রয়াগরাজদা স্বচ্ছ কুম্ভ, স্বচ্ছ আভারগী থৌরমদা প্রধান মন্ত্রীনা পীখিবা ৱারোল

ঙসি প্রধান মন্ত্রী নরেন্দ্র মোদীনা প্রয়াগরাজদা স্বচ্ছ কুম্ভ, স্বচ্ছ আভার থৌরমদা ৱা ঙাংখ্রে। প্রয়াগরাজদা শেংলবা সঙ্গমদা ইরুপ্লবা মতুংদা অমসুং অনানবা কুম্ভ অমা ওইনবা মখোয়না হোৎনখিবশিং অদু ইকায়খুম্নবা উৎপা ওইনা অখন্নবা সেনিতেসন ৱার্করশিংগী ‘মখোঙ হাম্বীবা’ থৌরম অমা পাংথোক্লবা মতুংদা মহাক ফম্বাক্তা থুংলখি। কুম্ভগীদমক প্রয়াগরাজদা লাকপশিং অশিন-অরাং ফজনা পাংথোকপদা শরুক য়ারিবশিংবু মহাক্না “কর্মা-য়োগীশিং” হায়না কৌখি। মসিগী মতাংদা মহাক্না, এন দি আর এফ, হিহোনবশিং, লৈকায়গী মীয়াম অমসুং সেনিতেসন ৱার্করশিং পনখি। হৌখিবা চয়োলশিংদা কুম্ভদা লাকখিবা মীওই ক্রোর ২১ হেনবা পল্লদুনা মহাক্না হায়খি, সেনিতেসন ৱার্করশিংনা তৌবা ঙম্লোইদবা অমত্তা লৈতে হায়বা উৎলে। মহাক্না হায়খি, মখোয় চহি অসিদা কুম্ভনা ফংলিবা থাগৎপশিং অসি মখোয়না ফংফম থোকপনি। মহাক্না হায়খি, সেনিতেসন ৱার্কর খরদা মহাক্না মহাক্না খোঙ হাম্ববীগী থবক পাংথোক্লিবা অসি মতম চুপ্পদা মহাক্কী নীংশিংবদা হক্তুনা লৈহৌরগনি। প্রধান মন্ত্রীনা হায়খি, ঙসি লাউথোকলিবা স্বচ্ছ সেবা সম্মান কোস অসিনা সেনিতেসন ৱার্করশিং অমসুং মখোয়গী ইমুং-মনুংগী মীওইশিং মতেং পাংলগনি। স্বচ্ছ ভারত অভিয়ান অসি য়াংনা চাউখৎলক্লি। চহি অসিগী ওক্তোবর ২দা মহাত্মা গান্ধীগী চহি ১৫০সুবা মপোক কুমওন থৌরম মমাংদা লৈবাক অসি লমহাংদা খোঙহামদবা লৈবাক অমা ওইহন্নবা মাংলোমদা চংশিল্লি। নরেন্দ্র মোদীনা হায়খি, গঙ্গা তুরেল নানহলবা হায়বসি চহি অসিদা য়াম্না তোইনা খন্নবা ৱাফম অমা ওইরি। মসি হকথেংননা ঙসি মহাক্না থেংনরে। মসি নামামী গঙ্গে অমসুং কেন্দ্র সরকারনা থবকশিংগী পায়খৎপগী মহয়নি। গঙ্গা তুরেলদা তাবা নালাশিং থিংজিল্লে অমসুং সিৱরেজ ত্রিৎমেন্ত প্লান্তশিং শেমগৎলে। নুমিৎ খরনগী মমাংদা মহাক্না সিওল পিছ প্রাইজ ফংখি, মদুদা লুপা ক্রোর ১.৩০গী শেনফম য়াওরকখি। হায়রিবা শেনফম অদু নামামী গঙ্গে মিসনদা কৎথোক্লে। মহাক্না প্রধান মন্ত্রী ওইনা ফংলকপা খুদোলপোৎশিং অমসুং মোমেন্তোজশিং নিলাম লাওরে অমসুং মদুদগী ফংলকপা শেনফম অদু নামামী গঙ্গেদা পীখ্রে। কুম্ভ মেলাদা শরুক য়াখিবা হিহোনবশিংদা প্রধান মন্ত্রীনা অখন্নবা থাগৎ ৱাহৈশিং পীখি। মহাক্না হায়খি, নীংতম্লবা মতুংদা অহানবা ওইনা, কুম্ভদা লাকখিবা মীওইশিংনা অক্ষ্য ভাত য়েংবগী খুদোংচাবা ফংলে। স্পিরিৎচুয়েলিতী, থাজবা অমসুং অনৌবা কয়া য়ানশিল্লবা মহাক্না নীংজবা কুম্ভ অমা মঙফাওনহনবদা মফম অদুদা তিনখিবা মীয়ামদা প্রধান মন্ত্রীনা থাগৎপা ফোঙদোকখি। মসিগী মতাংদা উত্তর প্রদেশ পুলিসনা লৌখিবা থৌদাং অদুবু মহাক্না থাগৎপা ফোংদোকখি। প্রধান মন্ত্রীনা হায়খি, চহি অসিগী কুম্ভগীদমক শেম-শারিবশিং অসিদা য়াওরিবা চাউখৎ-থৌরাংগী মরুওইবা মচাক-মথুমশিং অসিনা মখা তানা কুম্ভ মেলা লোইখ্রবা মতুংদা শহর অসিগী ওইহৌরগনি।
পি.এম.না শ্রী বেদ মরৱাহ লৈখিদবদা অৱাবা ফোংদোকখ্রে

প্রধান মন্ত্রী , শ্রী নরেন্দ্র মোদীনা দিল্লীগী হান্নগী পুলিস কম্মিস্নর অমসুং মনিপুর, মিজোরম অমদি ঝারখন্দগী হান্নগী গভর্নর শ্রী বেদ মরৱাহনা লৈখিদবদা অৱাবা ফোঙদোকখ্রে। প্রধান মন্ত্রীনা হায়খি, “শ্রী বেদ মরৱাহজীবু মহাক্না মীয়ামগী পুন্সিগীদমক লৌরমবা মমল য়াম্লবা থৌদাংশিংগীদমক নীংশিংদুনা লৈহৌরগনি। মহাক্না আই.পি.এস. ওফিসর অমা ওইনা থবক পুরিঙৈ মতমদা মহাক্কী হনবা নাইদ্রবা থৌনা ময়ামদগী থোইদোক-হেন্দোকপা ওইখি। মহাক মীয়াম্ন ইকাইখুম্নবা লৌশিং লৈবা মীশক অমসুনি। মহাক্কী ইমুং মনুং অমদি মহাকপু পামজবশিংগী মফমদা অৱাবা ফোঙদোকচরি। ওম শান্তি”।